

**ÕIGUS- JA HANGETE OSAKONNA JUHATAJA**

**KÄSKKIRI**

(digitaalallkirja kuupäev) nr 1-47.3394/4

**Hankeotsused (2) avatud hankemenetlusega**

**riigihankes „Võlli-Paelamaa-Räätsa maaparandussüsteemi ja teede rekonstrueerimine ning Soosaare tee uuendamine“ (viitenumber 293948)**

Vastavalt Riigimetsa Majandamise Keskuse juhatuse 04.02.2025 otsusega 1-32/25 kinnitatud RMK õigus- ja hangete osakonna põhimääruse punktidele 2.2.4. ja 5.4.5. otsustan:

1. Jätta kõrvaldamata edukaks tunnistatud ühispakkujad Osaühing OMATEC (11103447) ja VALICECAR OÜ (11102086), kelle suhtes on hankija täiendavalt kogutud andmete alusel kontrollinud hankemenetlusest kõrvaldamise aluste (s.h ka selliste hankemenetlusest kõrvaldamise aluste, mille osas teostatud kontrolli kohta ei ole riigihangete registris või mujal leiduvate kontrolli võimaldavate töövahendite puudumise või puudulikkuse tõttu salvestust) esinemist või puudumist.
2. Kvalifitseerida edukaks tunnistatud ühispakkujad Osaühing OMATEC (11103447) ja VALICECAR OÜ (11102086), kelle suhtes on hankija pakkumuse koosseisus esitatud kvalifitseerimiseks vajaliku informatsiooni ja asjakohastel juhtudel hankija poolt täiendavalt kogutud andmete alusel kontrollinud kvalifikatsiooni vastavust hanketeates esitatud tingimustele.
3. Vastavalt riigihangete seaduse § 120 lg 2 kohaldab hankija hankelepingu sõlmimisel 14 päevast ooteaega.

4. Käskkirja peale võib esitada vaidlustuse riigihangete vaidlustuskomisjonile riigihangete seaduse §-s 189 kehtestatud tähtaja jooksul, kuid mitte pärast hankelepingu sõlmimist.

(allkirjastatud digitaalselt)

Maarja-Viorika Vasko

Õigus- ja hangete osakonna juhataja